section_heading: Životopis
paragraph_text: Godine 1973. postao je članom Saveza novinara Jugoslavije, a od 1975. član je Društva književnika Makedonije. Godine 1991. primljen je u Tursku književničku asocijaciju TYS, a 1993. u književnu asocijaciju ILESAM. Zastupljen je u “Rječniku književnika i pjesnika” Šukrana Kurdakula u ediciji “Tko je tko u današnjoj Turskoj”, te u “Enciklopediji turskih književnika” Ishana Išika i “Enciklopediji pisaca od Tanzimata do danas”. Suat Engüllü prevodi s makedonskog, hrvatskog, srpskog i bošnjačkog jezika na turski i s turskog na makedonski jezik. Dugi niz godina radi na priređivanju opsežnog Makedonsko-turskog rječnika.